Muutoksia HUSin laboratoriopalveluihin Etelä-Karjalassa

Etelä-Karjalan hyvinvointialueen (Ekhva) HUSin tuottamiin laboratoriopalveluihin tulee muutoksia 2.2.2026 alkaen.

-Laboratorioita tai näytteenottopisteitä ei lakkauteta, mutta joidenkin toimipisteiden aukioloajat ja nimi muuttuvat. Jokaisessa kunnassa jatkuu näytteiden ottaminen, johtajaylilääkäri Sari Silventoinen sanoo.

Näytteenoton lähipalveluiksi muuttuvat Lemin, Rautjärven, Ruokolahden ja Savitaipaleen palvelupisteet. Kaikki nämä toimipisteet jatkavat toimintaansa nykyisissä kiinteistöissä, mutta siirtyvät mahdollisesti toisiin tiloihin kiinteistöjen sisällä. Näissä paikoissa näytteitä ei oteta jatkossa joka päivä, vaan 2-3 päivänä viikossa riippuen paikkakunnasta. Muutokset pohjautuvat kyseisten kuntien aiempiin laboratoriokäyntimääriin.

Tarkemmat näytteenottoajat ja päivät alla.

Näytteenoton lähipalvelut palvelevat asiakkaita ajanvarauksella.

Ilman ajanvarausta Etelä-Karjalassa palvelevat Etelä-Karjalan keskussairaalan, Imatrankosken ja Leirin laboratoriot. Asiakas voi vapaasti valita hänelle sopivan näytteenottopisteen.

Etelä-Karjalan keskussairaalan, Imatrankosken, Leirin, Luumäen, Sammonlahden, Joutsenon, Parikkalan ja Taipalsaaren laboratorioiden aukioloajat pysyvät ennallaan.

Muutos tuo tilasäästöjä niin Ekhvalle kuin HUSille.

Lisätietoja:

Sari Silventoinen, johtajaylilääkäri, EKHVA, sari.silventoinen@ekhva.fi, 040 776 6688

Uudet laboratorion näytteenottoajat neljällä paikkakunnalla (alkaen 2.2.2026)

Ekhva, yhdessä HUS diagnostiikan kanssa seuraa miten näytteenottoajat riittävät. Tarvittaessa reagoidaan, mikäli ajat eivät riitä.

Spirometriaikoja lisätään Luumäelle ja Honkaharjuun. Parikkalassa spirometrioita ei tilojen vuoksi voida toistaiseksi tehdä.

Kohdunkaulan irtosolunäytteenottoa (papa) ei ole Lemillä, Savitaipaleella, Ruokolahdella ja Rautjärvellä. Nykyinen näytteenottomäärä näissä yksiköissä on liian vähäinen laadun varmistamiseksi.

HUOM! Keskussairaalan, Imatrankosken, Leirin, Luumäen, Sammonlahden, Joutsenon, Parikkalan ja Taipalsaaren laboratorioiden aukioloajat pysyvät ennallaan.

Päivitys 15.1.2026 klo 9.55: Poistettu tekstistä ennallaan pysyvien aukioloaikojen kohdasta Honkaharjun laboratorion tieto ja sinisestä laatikosta HUOM!-kohdasta Honkaharjun-sana.